Nädalavahetusel käisin siis Saaremaal pulmas. Kuus tundi ja natuke peale võttis kogu see reis aega Tartust Saaremaa kõige pärapõrgulikkumasse kohta. Kuna eelmine päev olid olnud suvepäevad ning äratus oli neetult vara,  siis ma polnud just kõige kirkam, ega rõõmsam kriit karbis. Vaatlesime tee peal mõtlikult Tagamõisa puisniitu (eksisime noh), aga saabusime isegi kohale õigeks ajaks. Pulmad ise olid päris vahvad ja õhtu edenedes tekkis ka minu ajusoppidesse elusäde. Üles oli seatud korraliku helisüsteemiga lava ning kogu õhtu käis selle peal kultuuriprogramm. Lauldi, luuletati, tehti igast muud tsirkust. Kõik see oli äärmiselt tore. Mingi hetk ütlesid pruut ja peigmeees üksteisele tõotused (toetan sind kõikides su hulludes  ideedes, minu käest ikka saab jne), kepsutati natuke tantsu, toimus külaliste etlemisprogramm, kus ma kehastasin rääkivat mutti. Korra pidin pagema ühe liigagara väljamaa preilna eest oma Preili varju, kuna esimene kippus natuke agaraks, aga muidu oli väga mõnus ja muhe pidu. Põõnasime suure tamme all telgis ning järgmine hommik tagasõidu kuus tundi polnudki enam _nii_ hirmsad.